Abdurrahman Wahid

Abdurrahman Wahid (7. syyskuuta 1940 Jombang, Itä-Jaava – 30. joulukuuta 2009 Jakarta, Indonesia) oli indonesialainen poliitikko. Hän oli maan presidenttinä vuosina 1999–2001. Hänen presidenttikautensa päättyi vuonna 2001, jolloin maan kansalliskokous erotti hänet äänestyksellä kesken kauden, koska hänen sanottiin rikkoneen valtiovallan määräyksiä vastaan. Hänen tilalleen nimitettiin varapresidentti Megawati Sukarnoputri. Wahidia syytettiin korruptiosta ja kyvyttömyydestä.

Wahidin vasemman silmän verkkokalvo vammautui vuonna 1978 liikenneonnettomuudessa eikä koskaan palautunut ennalleen. 1990-luvulla myös oikea silmä alkoi sokeutua, kakkostyypin diabeteksen takia. Hän selvisi tammikuussa 1998 saamastaan aivohalvauksesta.

Wahid eli Sinta Nuriyahin kanssa avioliitossa, josta hänellä on neljä tytärtä. Hänen oli tarkoitus olla PKB-puolueensa presidenttiehdokkaana vuonna 2004. Syyskuussa 2006 hän ilmoitti olevansa valmis asettumaan ehdolle vuoden 2009 presidentinvaalissa.

 Lähteet 

Luokka:Indonesian presidentit
Luokka:Sokeat henkilöt
Luokka:Vammaiset poliitikot
Luokka:Vuonna 1940 syntyneet
Luokka:Vuonna 2009 kuolleet